Mirja Venäläinenhttp://www.is.fi/haku/?search-term=mirja+venalainen, 86, ja Tauno Silvennoinen, 94, kohottavat maljan kesälle Savonlinnan Hopearannan palvelutalon pubissa.– Hyvästi selvä päivä, Silvennoinen vitsailee, vaikka tarkoitus on ihan toinen.Kahdeksan vuotta Hopearannassa, Olavinlinnan kansallismaisemassa vanhuuden päiviään viettänyt Silvennoinen sanoo olleensa edellisessä elämässään 99-prosenttisesti raitis mies.– Viinaa oli tarjolla liikemiespiireissä pontikasta lähtien, mutta minä en sitä juuri ottanut, pitkän yrittäjäuran tehnyt mies muistelee.Sisäinen mitta täyteen Palvelutalossa hän sitä vastoin oli talon oman pubin vakioasiakas monta vuotta, mutta nyt kun kaverit ovat harvenneet, käynti on jäänyt vähemmälle.– Ja kun ihminen tulee riittävän vanhaksi, sitä tulee sisäinen mitta täyteen.Venäläinen puolestaan on asunut Hopearannassa vasta puoli vuotta. Lääkityksen vuoksi hän tyytyy alkoholittomaan vaihtoehtoon, mutta hänelläkään ei ole mitään sitä vastaan, että palvelutalossa on vanhuksille oma pub.– Kyllä me mieheni kanssa vitsailimme tästä kuultuamme, mutta en minä tänne sen vuoksi hakeutunut. En vain pärjännyt enää kotona ja lapset ovat kaukana, leskeksi jäänyt Venäläinen kertoo.